รัฐบาลไทย-ข่าวทำเนียบรัฐบาล-นายกรัฐมนตรีตรวจติดตามโครงการก่อสร้างประตูระบายน้ำ คลองท่าเรือ - หัวตรุด กิโลเมตรที่ 9+200 มีความก้าวหน้าโดยลำดับ
วันศุกร์ที่ 13 กันยายน 2562
นายกรัฐมนตรีตรวจติดตามโครงการก่อสร้างประตูระบายน้ํา คลองท่าเรือ - หัวตรุด กิโลเมตรที่ 9+200 มีความก้าวหน้าโดยลําดับ
นายกรัฐมนตรีตรวจติดตามโครงการก่อสร้างประตูระบายน้ําคลองท่าเรือ-หัวตรุดกิโลเมตรที่ 9+200 มีความก้าวหน้าโดยลําดับ
วันนี้(13กันยายน2562)เวลา10.00น.พลเอก ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพร้อมด้วยพลเอกอนุพงษ์เผ่าจินดารัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยามชิดชอบรัฐมนตรีว่าการกระทรวงคมนาคม หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน นายอิทธิพลคุณปลื้มรัฐมนตรีว่าการกระทรวงวัฒนธรรมเดินทางมาตําบลท่าเรืออําเภอเมืองจังหวัดนครศรีธรรมราชเพื่อตรวจติดตามความก้าวหน้าพื้นที่โครงการก่อสร้างประตูระบายน้ําคลองท่าเรือ-หัวตรุดกิโลเมตรที่9+200 (โครงการบรรเทาอุทกภัยเมืองนครศรีธรรมราชอันเนื่องมาจากพระราชดําริ) โดยมี นายจําเริญ ทิพญพงศ์ธาดา ผู้ว่าราชการจังหวัดนครศรีธรรมราช หัวหน้าส่วนราชการ ผู้นําท้องถิ่น และประชาชนให้การต้อนรับ
นายกรัฐมนตรีรับฟังสรุปความความเป็นมาและความก้าวหน้าการดําเนินโครงการบรรเทาอุทกภัยฯ โดยนายประพิศ จันทร์มา รองอธิบดีฝ่ายก่อสร้าง กรมชลประทาน รายงานว่าขณะนี้งานก่อสร้างประตูระบายน้ําฯ มีความก้าวหน้า44%ส่วนภาพรวมของโครงการบรรเทาอุทกภัยฯมีความก้าวหน้า 11%โดยเปิดโครงการฯเมื่อวันที่16ธันวาคม2560 (ดําเนินการตั้งแต่ปีงบประมาณ2561) ซึ่งหากโครงการแล้วเสร็จจะสามารถแก้ปัญหาน้ําท่วมได้ถึงร้อยละ 90
นายกรัฐมนตรี กล่าวว่าทุกอย่างดําเนินการตามกรอบ ตรงไหนทําได้ก่อนให้เร่งดําเนินการ ส่วนใดที่ยังทําไม่ได้และไม่ได้รับความร่วมมือจากประชาชนให้หาแนวทางเจรจาเป็นไปอย่างเหมาะสม ซึ่งโครงการนี้เป็นโครงการตามพระราชดําริในหลวงรัชกาลที่ 9 โดยรัฐบาลจะนําโครงการฯ ของในหลวงรัชกาลที่ 9 ทุกโครงการฯ มาดําเนินการทั้งหมด ซึ่งเป็นการดําเนินงานสนองพระราชปณิธานของพระบาทสมเด็จพระเจ้าอยู่หัวรัชกาลที่ 10 ในการสืบสานรักษาต่อยอดโครงการและพระราชกรณียกิจอันเนื่องมาจากพระราชดําริของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร โดยรัฐบาลจะทําอย่างเต็มที่ เรื่องใดที่ค้างก็จะให้ทําต่อให้สําเร็จ และขอให้เจ้าหน้าที่มีการสร้างการรับรู้แก่ประชาชนถึงแนวทางการแก้ปัญหาอุทกภัยของรัฐบาล ซึ่งน้ําที่ท่วมเกิดขึ้นมาจากฝนที่ตกมีปริมาณมากเกินปกติ และหลายพื้นที่เป็นพื้นที่ลุ่มต่ํา จึงต้องมีการเร่งระบายออกตามแม่น้ําสาขา พร้อมกับหาพื้นที่รองรับน้ําทําแก้มลิงเก็บไว้ก่อน แล้วค่อยระบายน้ําออก รวมทั้งมีการส่งเสริมอาชีพอื่นรองรับระหว่างน้ํายังไม่ลดด้วย ทั้งนี้ รัฐบาลมีการวางแผนการบริหารจัดการน้ําของประเทศทั้งระบบ 20 ปี รวมถึงการทําเกษตรอย่างยั่งยืน และฝากให้ประชาชนช่วยกันรวมกลุ่มเป็นเกษตรแปลงใหญ่
ทั้งนี้ มาตรการและโครงการต่าง ๆ ที่รัฐบาลออกมา ทั้งการแก้ปัญหาหนี้สิน หนี้นอกระบบ บัตรสวัสดิการ ฯลฯ ขอให้ข้าราชการ ผู้นําท้องถิ่น เจ้าหน้าที่ที่เกี่ยวข้องสร้างการรับรู้ถึงประโยชน์ที่ประชาชนจะได้รับ และเพื่อให้ประชาชนมีส่วนร่วม และให้ความร่วมมือสนับสนุนโครงการที่รัฐบาลดําเนินการ อันจะทําให้การดําเนินการเป็นไปตามเป้าหมายตามห้วงเวลาที่กําหนดไว้ เกิดประโยชน์แก่ประชาชนในพื้นที่และประเทศชาติอย่างแท้จริง
นายกรัฐมนตรีรับทราบรายงานการแก้ปัญหาการกัดเซาะชายฝั่งทะเล จากนายพงษ์นรา เย็นยิ่ง รองอธิบดีกรมโยธาธิการและผังเมือง ซึ่งมีพื้นที่ที่มีปัญหากัดเซาะทางทะเล ความยาว 18.455 กิโลเมตร โดยกรมโยธาฯ ได้ดําเนินโครงการก่อสร้างเขื่อนป้องกันการกัดเซาะชายฝั่งทะเล บริเวณชายฝั่งอําเภอปากพนัง จังหวัดนครศรีธรรมราช ระยะทางความยาว 10.41 กิโลเมตร ปัจจุบันดําเนินการแล้วเสร็จ 6.31 กิโลเมตร และอยู่ระหว่างดําเนินการ 4.10 กิโลเมตร รวมทั้งกรมเจ้าท่า ดําเนินการความยาว 6.70 กิโลเมตร ดําเนินการแล้วเสร็จประมาณ 4 กิโลเมตร และเอกชน (โรงไฟฟ้ากังหันลม) ดําเนินการ 1.345 กิโลเมตร ปัจจุบันในส่วนของเอกชนดําเนินการแล้วเสร็จทั้งหมดแล้ว
พร้อมกันนี้ นายกรัฐมนตรีได้กล่าวขอบคุณกระทรวงมหาดไทย องค์กรปกครองส่วนท้องถิ่น เอกชน และหน่วยงานที่เกี่ยวข้อง ที่ดําเนินโครงการก่อสร้างเขื่อนป้องกันการกัดเซาะชายฝั่งทะเล บริเวณชายฝั่งที่เป็นประโยชน์ต่อประชาชนในพื้นที่ เสร็จแล้วนายกรัฐมนตรีและคณะ เดินทางต่อไปยังโรงเรียนสาธิตองค์การบริหารส่วนจังหวัด1 (ท่าเรือมิตรภาพที่30)ตําบลท่าเรืออําเภอเมืองจังหวัดนครศรีธรรมราชเพื่อพบปะประชาชนและนักเรียนต่อไป
------------------
กลุ่มประชาสัมพันธ์และเผยแพร่สํานักโฆษก